ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
31 Ιανουαρίου 2025
ΤΕΥΧΟΣ  ΤΡΙΤΟ
Αρ. Φύλλου 281
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ
ΠΑΝΕΠΙΣΤΗΜΙΟ ΑΘΗΝΩΝ
Αριθμ. 6518/22-1-2025
Προκήρυξη μίας (1) θέσης ΔΕΠ της βαθμίδας του
Αναπληρωτή Καθηγητή του Τμήματος Πολιτικής
Επιστήμης και Δημόσιας Διοίκησης, της Σχολής
Οικονομικών και Πολιτικών Επιστημών, του Εθνικού και Καποδιστριακού Πανεπιστημίου Αθηνών
με γνωστικό αντικείμενο «Κοινωνιολογία με έμφαση στην Κοινωνιολογική Θεωρία».
Ο Πρύτανης του Εθνικού και Καποδιστριακού Πανεπιστημίου Αθηνών μετά από εισήγηση της Συνέλευσης του
Τμήματος Πολιτικής Επιστήμης και Δημόσιας Διοίκησης
(συν. 10-12-2024), λαμβάνοντας υπόψη την από 2-12-2024
αίτηση εξέλιξης μέλους ΔΕΠ και σύμφωνα με τις διατάξεις:
1) Της παρ. 1 (ιζ) του άρθρου 15, της παρ. 4 του άρθρου 463 και του άρθρου 485 του ν. 4957/2022,
2) της παρ. 2 (ιδ) τoυ άρθρου 21 του ν. 4485/2017 (Α’ 114),
3) του άρθρου 19 του ν. 4009/2011 (Α’ 195) όπως ισχύει με το άρθρο 70 του ν. 4386/2016, το άρθρο τέταρτο
του ν. 4405/2016, το άρθρο 30 του 4452/2017, το άρθρο 9 του ν. 4521/2018 και την παρ. 3 του άρθρου 32
του ν. 4589/2019,
4) της παρ. 2 του Κεφαλαίου Α’ του άρθρου 6 του
ν. 2083/1992 (Α’ 159) όπως αντικαταστάθηκε με την
παρ. 1 του άρθρου 23 του ν. 3549/2007 (Α’ 69),
5) των άρθρων 15 και 16 του ν. 4589/2019 (Α’ 13) καθώς
και του π.δ. 85/2013 (Α 124’),
6) της υπό στοιχεία Φ.122.1/6/14241/Ζ2/27-1-2017
(Β’ 225) απόφασης του Υπουργού Παιδείας, Έρευνας
και Θρησκευμάτων όπως τροποποιήθηκε με το άρθρο
πρώτο της υπό στοιχεία Φ.122.1/86/83263/Ζ2/30-6-2020
(Β’ 2657) όμοιας,
7) των υπό στοιχεία Φ/149466/Ζ2/29-12-2023 (Β’ 7603)
και Φ/154400/Ζ2/30-12-2024 (Β’ 7226) αποφάσεων του
Υπουργού Παιδείας, Θρησκευμάτων,
8) του π.δ. 134/1999 (Α’ 132), προκηρύσσει (ανοιχτή
προκήρυξη):
Την πλήρωση μίας (1) θέσεως μέλους ΔΕΠ, ως εξής:
ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ
Σχολή Οικονομικών και Πολιτικών Επιστημών
Τμήμα Πολιτικής Επιστήμης και Δημόσιας Διοίκησης
Τομέας Κοινωνικής Θεωρίας και Κοινωνιολογίας
(συν. 2-12-2024).
Μία (1) θέση ΔΕΠ της βαθμίδας του Αναπληρωτή
Καθηγητή με γνωστικό αντικείμενο «Κοινωνιολογία με
έμφαση στην Κοινωνιολογική Θεωρία».
ΣΥΝΟΠΤΙΚΗ ΠΕΡΙΓΡΑΦΗ:
Το γνωστικό αντικείμενο «Κοινωνιολογία με έμφαση στην Κοινωνιολογική Θεωρία» καλύπτει ένα από τα
αυτοτελή γνωστικά αντικείμενα του Τομέα Κοινωνικής
Θεωρίας και Κοινωνιολογίας. Αναφέρεται στη κριτική
συζήτηση και επεξεργασία προσεγγίσεων για τη θεώρηση της κοινωνίας σε υψηλό επίπεδο αφαίρεσης τόσο
σε σχέση με τους κλασικούς όσο, και ιδιαίτερα, σε σχέση
με τους σύγχρονους θεωρητικούς.
Πιο συγκεκριμένα, περιλαμβάνει την κριτική ανάλυση
κεντρικών αξόνων που διατρέχουν τις θεωρήσεις αυτές:
το ερώτημα της εννοιολόγησης της «κοινωνικής δομής»
και της ίδιας της «κοινωνίας» ως οντότητας, το ερώτημα της ανάδυσης/κατασκευής και αναπαραγωγής των
κοινωνικών υποκειμένων, το ερώτημα των ορίων του
κοινωνικού καθορισμού της κοινωνικής και πολιτικής
δράσης και το συνακόλουθο ερώτημα της αυτονομίας
και της εξουσίας.
Όσοι επιθυμούν να συμμετάσχουν ως υποψήφιοι στη
διαδικασία εκλογής σε προκηρυχθείσα θέση καθηγητή
(επίκουρου καθηγητή, αναπληρωτή καθηγητή και καθηγητή πρώτης βαθμίδας), οφείλουν να έχουν εγγραφεί
ηλεκτρονικά στο πληροφοριακό σύστημα ΑΠΕΛΛΑ (διαδικτυακή διεύθυνση https://apella.minedu.gov.gr,) με τη
διαδικασία που προβλέπεται στην παρ. 1 του άρθρου 3
της υπό στοιχεία Φ. 122.1/6/14241/Ζ2/27-1-2017 (Β’ 225)
όπως αντικαταστάθηκε με το άρθρο πρώτο της υπό στοιχεία Φ.122.1/86/83263/Ζ2/30-6-2020 (Β’ 2657) όμοιας.
Α. Όσοι επιθυμούν να υποβάλουν αίτηση υποψηφιότητας για την εκλογή σε προκηρυχθείσα θέση καθηγητή
(επίκουρου καθηγητή, αναπληρωτή καθηγητή και καθηγητή πρώτης βαθμίδας) υποβάλλουν ηλεκτρονικά στο
πληροφοριακό σύστημα ΑΠΕΛΛΑ (διαδικτυακή διεύθυνση https://apella.minedu.gov.gr,) μέσα σε αποκλειστική
προθεσμία δύο (2) μηνών από την ημερομηνία του εγγράφου της ανακοίνωσης της δημοσίευσης της προκή-
ρυξης στον Ημερήσιο Τύπο, την αίτηση υποψηφιότητας
μαζί με όλα τα αναγκαία για την κρίση δικαιολογητικά:
31.01.2025 15:20:24
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 281/31.01.2025
1. Βιογραφικό σημείωμα.
2. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να υποβληθούν και οι σχετικές
βεβαιώσεις ισοτιμίας από τον ΔΟΑΤΑΠ ή αντίγραφο της
αίτησης για αναγνώριση της ισοτιμίας
3. Διδακτορική Διατριβή, επιστημονικές δημοσιεύσεις
και αναλυτικό υπόμνημα αυτών
4. Όλα τα απαραίτητα δικαιολογητικά τα οποία πιστοποιούν τα προβλεπόμενα στην παρ. 1 του άρθρου 9 του
ν. 4521/2018 (Α’ 38) προσόντα εκλογής, καθώς και κάθε
άλλο δικαιολογητικό που κρίνουν αναγκαίο οι υποψήφιοι.
Οι πολίτες κρατών-μελών της Ε.Ε. οφείλουν να υποβάλουν, εκτός των πιο πάνω δικαιολογητικών και πτυχίο ή
μεταπτυχιακό τίτλο σπουδών ελληνικού Α.Ε.Ι. ή απολυτήριο ελληνικού Λυκείου ή εξαταξίου Γυμνασίου ή πι-
στοποιητικό ελληνομάθειας Γ1 επιπέδου από το Κέντρο
Ελληνικής Γλώσσας, από το οποίο θα αποδεικνύεται η
πλήρης γνώση και άνετη χρήση της ελληνικής γλώσσας.
· Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών - μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
· Το αντίγραφο Ποινικού Μητρώου και το πιστοποιητικό στρατολογικής κατάστασης τύπου Α’ θα αναζητηθούν
αυτεπαγγέλτως από την υπηρεσία που θα προβεί στην
έκδοση της τελικής πράξης διορισμού. Το κώλυμα της μη
εκπλήρωσης των στρατιωτικών υποχρεώσεων δεν ισχύει
για πολίτες κράτους - μέλους της Ευρωπαϊκής Ένωσης,
στο οποίο δεν προβλέπεται όμοιο κώλυμα διορισμού.
· Οι γνωματεύσεις: (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, υποβάλλονται από τους υποψηφίους στην υπηρεσία που
θα προβεί στην έκδοση της τελικής πράξης διορισμού.
Β. Όσοι επιθυμούν να υποβάλουν αίτηση εξέλιξης σε
θέση επίκουρου καθηγητή, αναπληρωτή καθηγητή ή
καθηγητή πρώτης βαθμίδας υποβάλλουν ηλεκτρονικά
την αίτησή τους και καταχωρίζουν τα παραπάνω δικαιολογητικά, εφόσον αυτά δεν έχουν ήδη καταχωρισθεί
κατά την εγγραφή τους στο Γενικό Μητρώο (άρθρο 3 της
υπό στοιχεία Φ. 122.1/6/14241/Ζ2/27-1-2017 υπουργικής απόφασης- Β’ 225) και δε χρήζουν επικαιροποίησης.
Οι αιτήσεις υποψηφιότητας και τα απαιτούμενα δικαιολογητικά (περιπτώσεις Α και Β) υποβάλλονται αποκλει-
στικά και μόνο ηλεκτρονικά μέσω του πληροφοριακού
συστήματος ΑΠΕΛΛΑ. Η μη υποβολή της αίτησης υποψηφιότητας καθώς και των απαιτούμενων για την κρίση
δικαιολογητικών εντός της ταχθείσης από την προκήρυξη προθεσμίας, συνιστά λόγο απαραδέκτου της αίτησης.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Aθλητισμού (Ειδικός Φορέας 1020-905 Ομάδα ΑΛΕ 21).
Η προκήρυξη αυτή να δημοσιευθεί στην Εφημερίδα
της Κυβερνήσεως.
O Πρύτανης
ΓΕΡΆΣΙΜΟΣ ΣΙΆΣΟΣ
ΕΛΛΗΝΙΚΟ ΜΕΣΟΓΕΙΑΚΟ ΠΑΝΕΠΙΣΤΗΜΙΟ
Με την υπό στοιχεία 219/Φ.30.1/13-01-2025 απόφαση
του Πρύτανη του Ελληνικού Μεσογειακού Πανεπιστημίου, που εκδόθηκε σύμφωνα με τα άρθρα 4 έως 23
του ν. 3528/2007 (Α’ 26), την 3ΓΒ/2023 προκήρυξη του
ΑΣΕΠ, για πλήρωση 4276 θέσεων μονίμου προσωπικού
και προσωπικού με σχέση εργασίας Ιδιωτικού Δικαίου
Αορίστου Χρόνου Πανεπιστημιακής Εκπαίδευσης από
επιτυχόντες του πανελληνίου γραπτού διαγωνισμού
(Β’ Στάδιο) σε φορείς του δημοσίου, σύμφωνα με το άρθρο 8 του ν. 4765/2021 (Α.Σ.Ε.Π. 51/2023), τον πίνακα
διοριστέων για την πλήρωση θέσεων κατηγορίας Πανεπιστημιακής Εκπαίδευσης, ο οποίος κυρώθηκε με την
υπ’ αρ. 1033/2024/29-11-2024 απόφαση του Β΄ Τμήματος
του ΑΣΕΠ που δημοσιεύθηκε στο ΦΕΚ Γ΄ 3957/2024, υπό
στοιχεία ΔΙΠΑΑΔ/Φ.Κ./268/οικ.14710/12.4.2024 απόφαση κατανομής προσωπικού που δημοσιεύθηκε στο
ΦΕΚ Β’ 4747/2024, το υπό στοιχεία Φ.1/Α/2/1108/Β1/
08-01-2025 έγγραφο της Διεύθυνσης Τακτικού Προϋπολογισμού και Μ.Π.Δ.Σ. του Υπουργείου Παιδείας,
Θρησκευμάτων και Αθλητισμού και την υπό στοιχεία
2/115112/ΔΠΓΚ/19-12-2024 βεβαίωση ύπαρξης πίστωσης στον Τακτικό Προϋπολογισμό για διορισμούς και
προσλήψεις του άρθρου 73 του ν. 4646/2019 του Υφυπουργού Εθνικής Οικονομίας και Οικονομικών (ΑΔΑ:
6ΝΟΗ-ΟΦΘ), διορίζεται η Αναστασία Τουλάκη του
Ιωάννου σε κενή οργανική θέση μόνιμου Διοικητικού
Προσωπικού, κατηγορίας ΠΕ, κλάδου Διοικητικού Οικονομικού του Ελληνικού Μεσογειακού Πανεπιστημίου
(κωδ. θέσης 1849335310), με εισαγωγικό βαθμό Δ΄ και
με διετή δοκιμαστική υπηρεσία, γιατί έχει όλα τα νόμιμα
προσόντα.
(Αρ. βεβ. Γ.Δ.Ο.Υ του Υπουργείου Παιδείας, Θρησκευμάτων και Αθλητισμού: 239/21-01-2025).
(Αρ. βεβ. εγγραφής στο Μητρώο Ανθρώπινου Δυναμικού Ελληνικού Δημοσίου: 7211106411/18.12.2024).
(Αρ. βεβ. ΔΙΠΑΑΔ/Υπουργείου Εσωτερικών: 135182/
18.12.2024).
O Πρύτανης
ΝΙΚΟΛΑΟΣ ΚΑΤΣΑΡΑΚΗΣ
I
ΓΕΝΙΚΟ ΝΟΣΟΚΟΜΕΙΟ ΑΤΤΙΚΗΣ  ΚΑΤ
Με την υπ’ αρ. 02/17.01.2025 απόφαση του Διοικητή
του Γενικού Νοσοκομείου ΑΤΤΙΚΗΣ ΚAT, που εκδόθηκε
σύμφωνα με τα άρθρα 148 και 156 του ν. 3528/2007 λύεται η υπαλληλική σχέση της Πιτσιδήμου Μαρίας του Ευ-
ριπίδη, μόνιμης υπαλλήλου του κλάδου ΤΕ Νοσηλευτικής
ειδικότητας ΤΕ Νοσηλευτικής, του Γ. Ν. ΑΤΤΙΚΗΣ ΚΑΤ με
βαθμό Α΄ και Μ.Κ 7ο κατόπιν της από 17.01.2025 αίτησης παραίτησης για προσωπικούς λόγους (ημερομηνία
πρώτης αίτησης παραίτησης: 20.12.2024).
(Αρ. βεβ. διαγραφής από το Μητρώο Ανθρώπινου Δυναμικού του Ελληνικού Δημοσίου: 2611878742/17.01.2025).
Ο Διοικητής
ΙΩΑΝΝΗΣ ΗΛΙΟΠΟΥΛΟΣ

[Source: 20250300281.pdf | Tokens: 8613]